I forbindelse med sin tale på Macworld Expo 9. januar 2007, annonserte Jobs at Apple Computer, Inc. fra da av skulle hete bare Apple Inc., siden datamaskiner ikke lenger var hovedfokus for selskapet, som hadde skiftet tyngdepunktet over på mobile elektroniske enheter. Både iPhone og Apple TV ble annonsert ved denne anledningen. Dagen etter steg Apples aksjekurs til US$97,80, som var den høyeste kursen noensinne. I mai passerte Apple-kursen US$100-grensen.